b'\n_START_ARTICLE_\nPolockas guber\xc5\x86a\n_START_SECTION_\nIzveide\n_START_PARAGRAPH_\nGuber\xc5\x86as teritorija tika inkorpor\xc4\x93ta Krievijas imp\xc4\x93rijas sast\xc4\x81v\xc4\x81 p\xc4\x93c Polijas-Lietuvas kopvalsts pirm\xc4\x81s dal\xc4\xab\xc5\xa1anas 1772. gad\xc4\x81. Vispirms Inflantijas vaivadijas, Polockas vaivadijas un Vitebskas vaivadijas teritorijas tika pievienotas Pleskavas guber\xc5\x86ai. 1776. gada 4. septembr\xc4\xab no Pleskavas guber\xc5\x86as tika atdal\xc4\xabta Daugavpils province, Polockas province un Vitebskas province, no kur\xc4\x81m tika izveidota jauna Polockas guber\xc5\x86a, kas p\xc4\x93c 1778. gada tika d\xc4\x93v\xc4\x93ta par Polockas vietniec\xc4\xabbu.\n_START_SECTION_\nLikvid\xc4\x93\xc5\xa1ana\n_START_PARAGRAPH_\nKrievijas imperators P\xc4\x81vils I Romanovs t\xc5\xabl\xc4\xabt p\xc4\x93c n\xc4\x81k\xc5\xa1anas pie varas veica imp\xc4\x93rijas teritori\xc4\x81lo reformu, k\xc4\x81 rezult\xc4\x81t\xc4\x81 pie Polockas vietniec\xc4\xabbas tika pievienota Mogi\xc4\xbcevas vietniec\xc4\xabba, izveidojot Baltkrievijas guber\xc5\x86u ar galvaspils\xc4\x93tu Vitebsk\xc4\x81.\n_START_SECTION_\nRobe\xc5\xbeas\n_START_PARAGRAPH_\nKurzemes guber\xc5\x86a un Vidzemes guber\xc5\x86a zieme\xc4\xbcrietumos, Minskas guber\xc5\x86a rietumos, Pleskavas guber\xc5\x86a zieme\xc4\xbcos, Smo\xc4\xbcenskas guber\xc5\x86a austrumos, Mogi\xc4\xbcevas guber\xc5\x86a dienvidos.'